钦定古今图书集成/明伦汇编/氏族典/第250卷 > 张岳
## 钦定古今图书集成/明伦汇编/氏族典/第250卷 > 张岳

按《明外史张岳传》：“岳字汝宗，馀姚人。嘉靖三十八年
进士，授行人，擢礼科给事中，巡视内府库藏。极言讲
学者以富贵功名鼓励士大夫，谈虚论寂，靡然成风。”
又“今吏治方清，独兵部无振刷。时徐阶当国，为讲学
会，而杨博在兵部，意盖指二人也。博自是恶岳。及掌
吏部，岳已迁工科左给事中，遂出为云南参议，再迁”
河南参政。万历初，张居正雅知岳，用为太仆少卿。再
迁南京石佥都御史，督操江。甫到官，会居正父丧，谋
夺情。岳独驰疏言“宜令驰驿奔丧。”居正大怒。会大计
京官，给事中傅作舟等承风劾岳，贬一秩调外。岳遂
归。居正死，御史方万山荐岳，劾作舟，作舟坐斥。起岳
四川参议。旋擢右佥都御史，巡抚南、赣。入为左佥都
御史，进左副都御史。上疏评议廷臣贤否，为给事中
袁国臣等所论。时已迁刑部右侍郎，坐罢归。